અચાનક એક દિવસ બધા મિત્રોને સૂઝ્યું કે, કેમ આપણે આવી રીતે બધા એકસાથે મળીને શાળાની સફાઈ ન કરી શકીએ! અમે બધા જ ક્લાસના મોનિટરને ભેગા કર્યા અને અમારો વિચાર મૂક્યો. બીજા જ દિવસે સ્કૂલે બધા જ એક કલાક વહેલા આવ્યા. સ્કૂલના ગાર્ડન અને ક્લાસોની જાતે સફાઈ કરી. થોડી વારમાં તો ચમત્કારની જેમ સફાઈ થઈ ગઈ. આ સફળ પ્રયોગ થતાં જ અમારા પ્રિન્સિપાલે અમારી આ પ્રવૃત્તિની નોંધ લીધી અને એક ટીમ બનાવી અમે આખા ગામની સફાઈ કરવાનું અભિયાનનું શરૂ કર્યું.